నసురుల్లాబాద్ మండలం

నసురుల్లాబాద్ మండలం
, తెలంగాణ రాష్ట్రం, కామారెడ్డి జిల్లాకు చెెందిన మండలం.ఇది సమీప పట్టణమైన బోధన్ నుండి 30 కి. మీ. దూరంలో ఉంది. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    ఇందులో 13 గ్రామాలున్నాయి. దానికి ముందు ఈ మండలం నిజామాబాదు జిల్లా లో  ఉండేది.   ప్రస్తుతం ఈ మండలం బాన్సువాడ రెవెన్యూ డివిజనులో భాగం. పునర్వ్యవస్థీకరణకు  ముందు ఇది కామారెడ్డి డివిజనులో ఉండేది.ఈ మండలంలో  16  రెవెన్యూ గ్రామాలు ఉన్నాయి. అందులో 3  నిర్జన గ్రామాలు.మండల కేంద్రం నసురుల్లాబాద్

 గణాంకాలు 
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 103 చ.కి.మీ. కాగా, జనాభా 26,839. జనాభాలో పురుషులు 13,013 కాగా, స్త్రీల సంఖ్య 13,826. మండలంలో 6,426 గృహాలున్నాయి.

 2016 ఏర్పడిన కొత్త మండలం 
లోగడ నసురుల్లాబాద్  గ్రామం,నిజామాబాదు జిల్లా కామారెడ్డి రెవెన్యూ డివిజను పరిధిలోని బిర్కూర్ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా నసురుల్లాబాద్  గ్రామాన్ని నూతన మండల కేంద్రంగా కొత్తగా ఏర్పడిన కామారెడ్డి జిల్లా, కామారెడ్డి రెవెన్యూ డివిజను పరిధి క్రింద 1+15 (పదహారు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

 మండలం లోని గ్రామాలు 

 రెవెన్యూ గ్రామాలు 
 నసురుల్లాబాద్
 మైలారం
 బొప్పాస్‌పల్లె
 నమ్లి
 నచ్‌పల్లె
 బొమ్మనదేవ్‌పల్లె
 సంగం
 అంకోల్
 దుర్కి
 కమ్షేత్‌పల్లె
 హాజీపూర్
 బసవాయిపల్లె
 మిర్జాపూర్

గమనిక:నిర్జన గ్రామాలు 3 పరిగణనలోకి తీసుకోలేదు

 మూలాలు 

 వెలుపలి లంకెలు 

వర్గం:2016 లో ఏర్పాటైన తెలంగాణ మండలాలు